OSNOVNA ŠKOLA PREČKO

DEKANIĆI 6, Z A G R E B

Zagreb, 19.09.2017.

**SKRAĆENI Z A P I S N I K**

III sjednice Školskog odbora održane 19.09.2017. godine s početkom

u 19.00. sati u prostorijama Škole.

Nazočni članovi Školskog odbora: Krešimir Bikić, Bosiljka Dujmović, Gabriela Hodak, Ivan Magić, Dražana Vrdoljak Colo, Željka Merc Filipaj, Mario Lazić

Ostali nazočni: ravnateljica Jadranka Oštarčević

Predsjednica Bosiljka Dujmović pozdravlja sve prisutne i predlaže:

**D N E V N I R E D**

1. Verifikacija Zapisnika s XXIX sjednice Školskog odbora
2. Polugodišnje financijsko izvješće
3. Radni odnosi
4. Donošenje Godišnjeg plana i programa rada i Kurikuluma škole
5. Stanje sigurnosti, provođenje preventivnih programa i mjere poduzete u cilju zaštite prava učenika
6. Iznajmljivanje prostora škole
7. Ostalo

Predloženi dnevni red jednoglasno je usvojen.

Ad. 1.

Školski odbor jednoglasno je usvojio zapisnik XXIX sjednice Školskog odbora.

Ad. 2.

Ravnateljica Škole Jadranka Oštarčević upoznaje članove Školskog odbora s polugodišnjim financijskim izvješćem na koje članovi nisu imali primjedbi, te je jednoglasno usvojeno predmetno izvješće.

Ad. 3.

Ravnateljica Škole Jadranka Oštarčević upoznaje članove Školskog odbora s potrebama za zaposlenicima na početku nove školske godine.

Članovi Školskog odbora jednoglasno daju suglasnost prema iskazanim potrebama i isto je sastavni dio ovog Zapisnika.

Ad. 4.

Ravnateljica Škole Jadranka Oštarčević iznosi prijedlog Godišnjeg plana i programa rada škole, te Kurikuluma Škole.

Ravnateljica upoznaje članove Školskog odbora sa smjernicama izrade Godišnjeg plana i programa rada škole i Kurikuluma, a kroz sljedeće elemente: osnovni podaci o školi, podaci o uvjetima rada, podaci o izvršiteljima poslova i njihovim zaduženjima, podaci o organizaciji rada, Tjedni i godišnji broj sati, planovi rada ravnatelja i ostalih odgojno – obrazovnih radnika, plan stručnog osposobljavanja i usavršavanja, podatci o ostalim aktivnostima u funkciji odgojno – obrazovnog rada i poslovanja škole, školski preventivni programi, te plan nabave i opremanja.

Članovi Školskog odbora jednoglasno daju suglasnost na prijedlog Godišnjeg plana i programa rada škole, te Kurikuluma Škole.

Ad. 5.

Ravnateljica Jadranka Oštarčević upoznaje članove Školskog odbora sa stanjem sigurnosti, kao i o provođenju preventivnih programa i mjere poduzete u cilju zaštite prava učenika. Napomenula je da se učenici ne puštaju kući bez nadzora u pauzama, te da će Učiteljsko vijeće nazočiti edukaciji prevencija u slučaju poplava, požara i potresa, kao i zakonsku obavezu pohađanja edukacije prve pomoći u organizaciji Crvenog križa Grada Zagreba.

Ad. 6.

Ravnateljica Jadranka Oštarčević upoznaje članove Školskog odbora s terminima najma školskog prostora (športska dvorana i učionice), uz napomenu da Grad Zagreb daje 70 sati besplatno za javne potrebe.

ZAPISIČAR: PREDSJEDNICA ŠKOLSKOG ODBORA:

Gabriela Hodak Bosiljka Dujmović